kardosdrur/scandi-wiki huggingface dataset:
Lucio Fulci

Lucio Fulci (født 17. juni 1927 i Rom, død 13. marts 1996 i Rom) var en italiensk filminstruktør, der i starten af 1980'erne markerede sig med en række kultdyrkede splatterfilm.

Udvalgte film 
 002 Operazione Luna   (1965)
 Non si sevizia un paperino (Don't Torture a Duckling) (1972)
 Zombi 2 (Zombie Flesh Eaters) (1979)
 Paura nella città dei morti viventi (City of the Living Dead) (1980)
 E tu vivrai nel terrore - L'aldilà (The Beyond) (1981)
 Quella villa accanto al cimitero (The House by the Cemetery) (1981)
 Lo squartatore di New York (New York Ripper) (1982)
 Zombi 3 (Zombie Flesh Eaters 2) (1988)

Kilder 
 Henrik Sylow: Fulcis zombies – italienske pizzafjæs! (Inferno nr. 6, 1991)
 Jesper Moerch: Don't Torture a Director... (Inferno nr. 3, 1993)
 Jesper Moerch: Lucio Fulci nella cine citta dei morti viventi (Inferno nr. 11, 1994)
 Peder Pedersen: Lucio Fulci nekrolog (Kosmorama nr. 216, 1996)

Eksterne henvisninger 

 
 Lucio Fulci-nyheder/anmeldelser på Skræk og Rædsel

Se også 
 Mario Bava
 Dario Argento

Filminstruktører fra Italien
Joe Dante

Joe Dante (født 28. november 1946 i Morristown, New Jersey, USA) er en amerikansk filminstruktør, der især er kendt for varulvefilmen The Howling (1981) og horrorkomedien Gremlins (1984), samt for de muntre referencer til filmhistoriens højdepunkter, hvormed han altid krydrer sine film.

Udvalgte film 
 Piranha (1978)
 Rock 'n' Roll High School (1979)
 The Howling (1981)
 Twilight Zone: The Movie (1983)
 Gremlins (1984)
 Explorers (1985)
 Amazon Women on the Moon (1987)
 Innerspace (1987)
 The 'burbs (1989)
 Gremlins 2: The New Batch (1990)
 Matinee (1993)
 Small Soldiers (1998)
 Looney Tunes: Back in Action (2003)

Kilder 
 Peder Pedersen: Joe Dante (Inferno nr. 1, 1989)
 Nicolas Barbano: Jeg savner film! (Joe Dante-interview i Kosmorama nr. 216, 1996)

Eksterne henvisninger 

 

Filminstruktører fra USA
Peter de Albertin

Peter de Albertin (30. juli 1710 – 19. april 1779) var en dansk dommer og amtmand.

Han var en søn af generalfiskal Brostrup Albertin til Tølløsegård og Søgaard og Charlotte Amalie f. West og blev 1729 student fra Herlufsholm. I året 1737 blev han assessor i Hofretten, 1740 assessor i Højesteret, 1746 virkelig justitsråd, 1749 blev han adlet, samme år amtmand over Lundenæs og Bøvling Amter, 1751 etatsråd, 1773 afskediget som amtmand med 400 Rdl. i pension, og han døde 1779. Han blev 21. maj 1751 gift med Cathrine Christine Folsach (1726 – 25. februar 1812), en datter af etatsråd Hans Folsach og Anna Elisabeth f. Gyberg. Han ejede herregården Slumstrup ved Ringkøbing. I sin stilling som amtmand gjorde han sig i høj grad afholdt af almuen på grund af sin venlige og fortrolige holdning lige over for den, og fordi han med iver og ufortrødenhed arbejdede på at forbedre hovbøndernes fortrykte kår. G.L. Baden fortæller i sin Frederik V's Aarbog (s. 49 f.), at han var blevet afskediget, fordi han i et selskab, da en herre fra Rentekammeret spurgte ham, hvad man i hans amt sagde om Hoveriforordningen af 1773 havde svaret: "Bønderne synge denne Forordning med Melodi som Salmen: Nu hviler Mark og Enge." Fortællingen kan være betegnende nok, men korrekt er den ikke, thi Albertin blev afskediget 1. februar 1773 ifølge Arveprins Frederiks ønske, uden at Rentekammeret havde indstillet ham dertil, medens Hoveriforordningen først udkom 12. august 1773.

Kilder 

 
 Leth og G.L. Wad, Dimitterede fra Herlufsholm, s. 91 f.

Amtmænd fra Danmark
Godsejere fra Danmark
Danskere i 1700-tallet
Højesteretsdommere fra Danmark
Dommere i Hofretten (Danmark)
Visuel kultur

Visuel kultur (fra engelsk: visual culture) betegner en studieretning og et fagområde, der undersøger visuelle udtryk i populærkulturen i bredeste forstand. Modsat kunsthistoriefaget opererer visuel kultur sædvanligvis ikke med et klassisk værkbegreb.

Inden for visuel kultur analyseres bl.a. teknologiske billedmedier, herunder reklame, musikvideo og videokunst samt visuel perception og oplevelse. Forskellige billedmediers æstetik står centralt, men også det teknologiske fundament for nyere massemedier behandles.

Visuel kultur udbydes i Danmark på Københavns Universitet som en overbygningsuddannelse.

Eksterne henvisninger 
 Visuel Kultur-studiet på KU 

Videregående uddannelser i Danmark
Kunsthistorie
George Chapman

George Chapman (født 1559, død 12. maj 1634) var en engelsk dramatiker og lyrisk digter samt oversætter.

Chapmans ry i nutiden hviler først og fremmest på hans Homer-oversættelse, hvoraf Iliaden udkom 1598, og Odysseen 1614. Den ansåes længe af mange for den bedste Homer-oversættelse på engelsk (Keats: On first looking into Chapman's Homer).

1598 fuldendte han Marlowes digt Hero and Leander. Han har dels alene, dels sammen med andre, skrevet en række skuespil, både komedier og tragedier. 

Blandt komedierne er East-ward Ho (1605), som han skrev i forening med Ben Jonson og John Marston, den betydeligste og interessanteste, også fordi den giver et udmærket billede af livet i det gamle London. 

Af hans tragedier må nævnes: Bussy d'Ambois (1607) og dens fortsættelse: Bussy d'Ambois, his Revenge (1613) samt The Conspiracy of Byron (1608). 

Hans stil er tung og hyppig meget uklar, så selv Swinburne, der nærte stor forkærlighed for Chapman, må indrømme, at han, "hvor han stiger højest, giver læseren en følelse af svimmelhed, og i sin rigeste fylde ofte betænkelig nærmer sig det svulstige«. 

Én værdifuld udgave af hans værker er udgivet af Richard Herne Shepherd med indledning af A. Ch. Swinburne (Works, 3 bind, London 1874). Swinburnes afhandling er udkommet særskilt.

Eksterne henvisninger 

Digtere fra England
Dramatikere fra England
Oversættere fra England
Forfattere fra England før 1707
Fænotypisk plasticitet

Fænotypisk plasticitet er en organismes evne til at ændre sin fænotype som svar på ændringer i miljøet. 

Denne formbarhed kommer i nogle tilfælde til udtryk ved en meget forskelligartet, ydre fremtræden. I andre tilfælde vil en glidende overgang i reaktionerne vise det sammenhængende forhold mellem en række miljøer og de tilsvarende fænotyper. Begrebet blev først brugt i sammenhæng med udviklingen af individet fra ung til voksen, men nu bruges det mere bredt, sådan at det også omfatter ændringer, der sker i løbet af en voksen organismes liv, herunder adfærdsforandringer.

Note

Biologi
Scotch Cup 1965

Scotch Cup 1965 var den syvende udgave af curlingturneringen Scotch Cup og blev afviklet i arenaen Perth Ice Rink i byen Perth, Skotland. Turneringen blev for første gang vundet af USA, som besejrede Canada med 9-6 i finalen. Det var første gang, at Canada ikke vandt turneringen.

I dag betragter World Curling Federation Scotch Cup 1965 som det syvende VM i curling for mænd.

Resultater

Grundspil 

De seks deltagende hold spillede en enkeltturnering alle-mod-alle. De fire bedste hold gik videre til semifinalerne.

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=12 

1965
Sport i 1965
Perth (Skotland)
Curling i Storbritannien
Beitstadfjorden

Beitstadfjorden er den inderste fjordarm af Trondheimsfjorden i kommunerne Steinkjer, Inderøy, Verran og Mosvik.

Fjorden har en længde på 28 km fra sydvest til nordøst, og en bredde på 6-8 km. 

Fjorden har indløb via Skarnsundet i syd og strækker sig nordøstover til centrum af Steinkjer. Helt i vest går fjordarmen Verrasundet sydover til Verrabotn, mens armen Beitstadsundet strækker sig nordover til Hjellbotn og Vellamelen i nord. 

I Inderøy ligger kommunecenteret Kjerknesvågen på sydsiden af fjorden. En andet sted i Inderøy er Breivika. I Verran ligger Follafoss på nordsiden af fjorden.

Trafik 
Flere veje går langs fjorden: 
 I syd: Fv191 i Mosvik og Fv231, Fv229 og Fv235 i Inderøy. Der ud over går Riksvej 761 langs en lille del af sydsiden i Steinkjer kommune. 
 I øst: Europavej E6 går på østsiden gennem Steinkjer. 
 I nord: Fv285 og Fv289 i Steinkjer kommune. 
 I nordvest: Riksvej 720 på nordsiden i Verran.

Kilder og henvisninger

Fjorde i Trøndelag
Steinkjer
Verrasundet

Verrasundet er en 22 km lang fjordarm af Trondheimsfjorden som strækker sig mod sydvest fra Beitstadfjorden i kommunerne Verran og Mosvik i Trøndelag fylke i Norge. 

Fjorden har indløb mellem Skjelstad i vest og Finnsvika i øst. Verrastranda ligger på vestsiden lige indenfor indløbet. En række fabrikker ligger langs vestsiden af fjorden, som Bolmset, Stavrem og Vølset. Syd for Vølset, på den modsatte  side af fjorden ligger Hindberg. Omtrent halvvejs ind i fjorden stikker Hovdklumpen ud i fjorden fra østsiden. Fjorden er her på det smalleste, ca. 200 meter, og sundet forbi næsset bliver kaldt Trongstundet. Inderst i fjorden ligger byen Verrabotn.

Riksvej 720 går langs hele vestsiden af fjorden, mens Fv191 går langs dele af østsiden. 

Fjorde i Trøndelag

Verran
Mosvik
Skarnsundet

Skarnsundet er et sund inderst i Trondheimsfjorden som forbinder hovedfjorden med Beitstadfjorden og ligger mellem Mosvik på Fosenhalvøen og Inderøy. 

Sundet krydses af Skarnsundbroen som er en del af riksvej 755.

Trøndelags geografi
Farvande i Norge
L

L l er det 12. bogstav i det danske og latinske alfabet. Den tilhører gruppen vi kalder konsonanter.

Andre betydninger 
L har flere betydninger:                            
 L – romertallet for 50.
 (L) – bruges om advokater, der har møderet for Landsret.
 L – kendingsbogstavet for motorkøretøjer fra Luxembourg.
 l – forkortelsen for SI-rumfangsenheden liter.
 l – dansk forkortelse for størrelsen lille og engelsk forkortelse for størrelsen large (på dansk stor).
 L – partibogstavet for partierne Danmarks Kommunistiske Parti Marxister-Leninister og Liberalt Centrum.
 L – Death Note Mester detektiven L fra mangaen Death Note
 l. – Bruges som forkortelse af linje (eks. henvendelse til linje 5 side 3: l. 5 s. 3)

Eksterne henvisninger 

Latinske bogstaver
Atlanterhavstunnelen

Atlanterhavstunnelen er en undersøisk vejtunnel på Nordmøre, som blev åbnet 19. december 2009. Den forbinder Kristiansund og Averøy, langs fylkesvej 64.

Tunnelen er 5.779 meter lang  og er på det dybeste sted cirka 250 meter under havoverfladen. Største stigning er 10 %.

Projektet havde byggestart i 2006 , første sprængning i tunnelen var i uge 17 i 2007 . Den var  planlagt færdig 2008, men blev omtrent et år forsinket på grund af uforudset dårlig kvalitet af klippegrunden. Blandt andet var der et skred den 29. februar 2008, næsten på det dybeste punkt i tunnelen, med den følge, at enden af tunnelen midlertidigt blev støbt igen for at få kontrol på situationen, før det videre arbejde med tunnelbyggeriet kunne fortsætte . Tunnelgennembruddet kom først den 19. marts 2009 .

Atlanterhavstunnelen er Kristiansunds anden fastlandsforbindelse, den første forbindelse til fastlandet går over øen  Frei, videre i undersøisk tunnel og broer i KRIFAST-forbindelsen. Averøy er knyttet til fastlandet ved Atlanterhavsvejen.

Eksterne henvisninger 

 atlanterhavstunnelen.no
 vegvesen.no – om Atlanterhavstunnelen 

Møre og Romsdals geografi
Veje i Norge
Tunneler i Norge
Kristiansund
Andreas Rydelius

Andreas Rydelius (24. august 1671 – 1. maj 1738) var en svensk filosof og digter, der endte som biskop i Lund. Ryddeligs har en vigtig rolle i svensk filosofis historie og regnes sommetider som den første store svenske filosof.

Som student i Upsala kom han til meget at omgås professor Bilberg, der i Sverige udbredte kendskabet til den cartesianske filosofi, og i Rydelius fik denne en varm beundrer.

Rydelius dygtighed vakte snart opmærksomhed, og 1699 flyttede han til Lund, men først 1707 modtog han ansættelse som kommunitetsprovst. Tre år efter blev han udnævnt til professor i logik og metafysik og 20 år senere professor i teologi; 1734 blev han biskop over Lunds Stift.

Rydelius ansås for at være Sveriges lærdeste mand, og sikkert er det, at få har skrevet så meget på latin og svensk. Hans hovedværker var Nödiga förnuftsöfningar at lära känna thet sundas wägar och thet osundas felsteg, I—V (1718, på ny udgivet 1737 og 1766) og Sedebok (1731, sidst udgivet 1834).

Disse, samt Sententiæ Philosophicæ fundamentales (1731, oversat på svensk 1741), er de første udførlige filosofiske skrifter på svensk, hvori han på cartesiansk standpunkt søger selvstændig forening af tro og viden.

Hans svenske er tiltalende, om end ikke så afslebet som hans latin; men hans poesier (udgivne på ny igen 1868) viser overgangsstadier fra den stiernhielmske til den dalinske digtning, hvorom også hans skrift Grammatista philosophans (1714, sidst udgivet 1844) vidner.

Litteratur 

 Lagerlund, Henrik (1999). Svensk filosofi från Rydelius till Hedenius.

Kilder 

 

Biskopper over Lund Stift
Teologer fra Sverige
Ansatte ved Lunds Universitet
Personer i frihedstiden
Salmonsens
Carl Vilhelm Trenckner

Carl Vilhelm Trenckner (født 26. februar 1824 i København, død 9. januar 1891) var en dansk orientalist.

Liv og virke 

Trenckner var søn af en indvandret tysker og blev efter at have gået i den tyske skole privat dimitteret til universitetet 1841; han studerede først en tid klassisk filologi under Madvig, men tog aldrig nogen embedseksamen, da hans Interesse snart vendte sig mod studiet af de semitiske sprog (særlig arabisk, syrisk, æthiopisk, persisk og pehlevi), i hvilke han opnåede stor færdighed. 

Senere udstrakte han også sine studier til sanskrit og andre indiske sprog, og efter fremkomsten af Fausbølls Dhammapada (1855) helligede han sig for fremtiden udelukkende til studiet af pali og den buddhistiske litteratur. I løbet af 30 år gennemgik og afskrev han næsten alle de vigtigere pali-håndskrifter i de københavnske biblioteker og anlagde store og værdifulde materialsamlinger til et pali-leksikon og grammatik, som han desværre ikke fik fuldendt; på grund af sin alsidige lærdom og store skarpsindighed regnedes han blandt de allerypperste forskere i sit fag, og hans udgaver af buddhistiske tekster anses af alle som sande mønstre for den slags arbejder. 

Fra 1860 var Trenckner lærer i sprog ved Vajsenhuset i København, i hvilken stilling han virkede indtil sin død. Hans store og værdifulde manuskriptsamling blev indlemmet i Universitetsbiblioteket.

Forfatterskab 

De af ham udgivne trykte arbejder er: Pali Miscellany, del I (London 1879; de hertil hørende sproglige og kritiske noter blev udgivne på ny med et register af Dines Andersen i Journal of the Pali Text Society 1908 s. 102—151), The Milindapañho: being Dialogues between King Milinda and the Buddhist Sage Nagasena (London 1880), The Majjhima-Nikaya (bind 1, London 1888, Pali Text Society). Hans efterladte leksikalske samlinger blev fortsatte og bearbejdede i A critical Pali Dictionary, begun by V. Trenckner, revised, continued and edited by Dines Andersen and Helmer Smith, vol. 1, part 1. Published by the Royal Danish Academy, Copenhagen 1924—26 (tillige med en udførlig biografi af Trenckner).

Eksterne henvisninger 
 Biografi i Dansk biografisk Leksikon
 

Personer fra København
Danskere i 1800-tallet
Orientalister fra Danmark
Faglitterære forfattere fra Danmark
Indologer
Dansksprogede forfattere fra Danmark
Christian Jürgensen (matematiker)

Christian Jürgensen (født 19. maj 1805 i København, død 15. december 1860 sammesteds) var en dansk matematiker.

Samtidig med at forberede sig til juridisk eksamen, som han tog 1828, dyrkede Jürgensen matematikken og fik (1827) Københavns Universitets guldmedalje for besvarelsen af den matematiske prisafhandling. I 1832 erhvervede han magistergraden og optoges 1834 i Videnskabernes Selskab. 

I en konkurrence om Universitetets professorat i matematik 1832 besejredes han af Ramus, men blev senere (1857) dennes efterfølger; i mellemtiden beklædte han 1833-53 stillingen som Lektor matheseos ved Søetaten. 

Fra 1842 var han matematisk direktør ved Statsanstalten for Livsforsikring. Jürgensen udgav flere lærebøger, af hvilke kan fremhæves hans Arithmetik og Algebra (1836), der udkom i 3. udgave 1846. 

Jürgensens selvstændige undersøgelser, der blandt andet behandler rotationers sammensætning og Abelske integraler, findes i Videnskabernes Selskabs Skrifter og Crelles Journal. 

Jürgensen interesserede sig meget for den matematiske undervisning, særlig for udbredelsen af kendskab til grundtrækkene al den infinitesimale matematik og dens anvendelser på naturvidenskaberne.

Han blev Ridder af Dannebrog 1847. Jürgensen er begravet på Holmens Kirkegård. Der findes et træsnit fra F. Hendriksen 1892.

Kilder

Eksterne henvisninger 
 

Matematikere fra Danmark
Professorer fra Københavns Universitet
Jurister fra Danmark
Forsikringsdirektører fra Danmark
Faglitterære forfattere fra Danmark
Dansksprogede forfattere fra Danmark
Medlemmer af Videnskabernes Selskab
Riddere af Dannebrog
Danskere i 1800-tallet
Personer fra København
Modtagere af Københavns Universitets guldmedalje
John Marston

John Marston (7. oktober 1576 – 25. juni 1634) var en engelsk digter.

Marston studerede i Oxford og var bestemt til jurist, men opgav dette studium for at blive digter. Han begyndte som satiriker med: The Metamorphosis of Pygmalion's Image, and Certain Satires og The Scourge of Villainy, begge 1598. Disse grovkornede satirer gjorde megen opsigt, den første blev endog det følgende år brændt efter ærkebiskoppens befaling tillige med andre satirer.

Marston erindres dog nu væsentlig som dramatisk forfatter. Hans første arbejde er hævndramaet: Antonio and Mellida og dets fortsættelse: Antonio's Revenge, spillet 1601, men rimeligvis skrevet to år før. Det har været en efterligning af de Kydske hævndramaer og måske haft nogen indflydelse på Shakespeares Hamlet. Desuden har han skrevet komedierne: The Malcontent (1604), The Dutch Courtesan (1605), samt i forbindelse med Jonson og Chapman komedien Eastward Ho!.

Uden at høre til tidens betydeligste dramatiske forfattere har han dog i The Insatiate Countess skabt en betydelig, men højst frastødende karakter. Af komedierne er The Dutch Courtesan et plumpt, men fornøjeligt stykke. Marstons værker er udgivne af Halliwell (3 bind, London 1856) og af Bullen (3 bind, London 1887).

Dramatikere fra England
Forfattere fra England før 1707
John Marston (flertydig)

John Marston kan henvise til blandt andre:

 John Marston (1575-1634), engelsk dramatiker
 John Westland Marston (1819-1890), engelsk dramatiker
Sparring

Sparring er en form for træning, der anvendes indenfor kampsport. Det præcise indhold af træningen er forskelligt, men består grundlæggende i øve kamp mod en modstander under former, hvor risikoen for skader begrænses. 

Sparring foregår oftest i et træningslokale, mod en person eller flere personer.

De kinesiske arter for sparringsformer er kendt som Chin Na eller Push hands. I den japanske kampsports sparring arter som ofte kaldes randori, men i karate hedder det kumite.

Boksesparring 
Sparringen foregår oftest i en boksering med handsker, hjelm og tandbeskytter. Sparringshandsker er for det meste 16ounce, for st minimere risikoen for skader. Hvor lang tid man sparrer, er op til træneren alt efter hvor god form man er i. En typisk sparring kan se således ud: 3 min sparring samt 1 pause ad 6 gange.

Kampsport
12 Stones

12 Stones er en post-grunge rockgruppe fra New Orleans

12 Stones opstod i en lille by kaldet Mandeville, Louisiana (New Orleans).
Indtil forsangeren Paul McCoy dukkede op, var bandet meget stille i deres teenage år da de startede deres band.
Banden fandt hurtigt et pladeselskab i New York ved navn Wind-up Records, som hurtigt skrev kontrakt med det unge band.
Deres første album blev udgivet i 2002 kaldet 12 Stones.

Mere succees efterfulgte:
Forsangeren McCoy har blandt sunget duet med på Evanescence singlen 'Bring me to life'.

Medlemmer

Nuværende 
 Paul McCoy – vokal
 Eric Weaver – guitar
 Aaron Gainer – trommer, backup-vokal
 Justin Rimer – guitar
 Shawn Wade – bass

Tidligere 
 Kevin Dorr – bass (2000-2004)
 Pat Quave – trommer
 Stephen Poff – guitar
 Clint Amereno – bass (turné)
 Aaron Hill – bass (turné)
 Brandon "Squirly" Werrell – guitar (turné)
 Greg Trammell – guitar
 Cash Melville – guitar
 DJ Stange – bass

Diskografi

Album 
 12 Stones (23. april 2002)
 Potter's Field (24. august 2004)
 Anthem for the Underdog (14. august 2007)
 Beneath The Scars (2012)
 Picture Perfect (2017)

Single 

Rockgrupper fra USA
Nordisk Informationskontor i Sønderjylland

Nordisk Informationskontor i Sønderjylland / Sydslesvig er et af i alt otte informationskontorer i Norden. Kontoret har til huse i Dansk Centralbibliotek i Nørregade i Flensborg.

Kontoret blev åbnet ved årsmødet 1997 som Nordisk Informationspunkt i Sønderjylland. To år senere skiftede kontoret navnet til Nordisk Informationskontor i Sønderjylland. Informationskontorerne i Norden er institutioner knyttet til både Nordisk Ministerråd og Foreningen Norden. Kontoret i Flensborg afdækker hele det sønderjyske område syd og nord for grænsen.

Nordisk Informationskontor i Flensborg arrangerer blandt andet konferencer, foredrag, koncerter, kunstudstillinger samt ekskursioner til Norden. Derudover tilrettelægges læsekredse i nordisk litteratur. Kontoret rådgiver desuden om nordiske fonde og støttemuligheder. Kontoret har derfor indgået en samarbejdsaftale med Nordisk Kulturfond, som indebærer, at informationskontoret fungerer som en slags fondsfilialfor for Nordisk Kulturfond med rådgivning og videregående informationer. Kontoret samarbejder også med den danske Flensborg Filmklub. Hvert år arrangerer kontoret en temadag eller en konference om samfundspolitiske emner, hvor nordiske politikere og kunstnere besøger Flensborg.

I september 2010 arrangerer det nordiske informationskontor sammen med byens kulturbureau i Flensborg, Sydslesvigsk Forening og andre partnere et nordisk litteraturfestival. Festivallen skal finde sted på bibliotekerne nord og syd for grænsen . Formålet er at forstærke samarbejdet mellem de danske og tyske biblioteker i Sønderjylland.

Bestyrelse 
 Lars Aagaard, formand for Foreningen Norden i Sydslesvig
 Anke Spoorendonk, medlem af landdagen i Slesvig-Holsten, formand for SSW's landdagsgruppe
 Frode Sørensen, tidligere MF og minister og medlem af Sydslesvigudvalget
 Stephan Kleinschmidt, kulturudvalgsformand i Sønderborg Kommune

Eksterne henvisninger 
 Informationskontorets hjemmeside 
 Nordisk litteraturfestival i Flensborg

Referencer 

Informationskontor i Sønderjylland
Sønderjylland
Flensborg
Fokus

Fokus eller Focus (fra latin: ildsted) et det punkt ud for en linse eller et hulspejl, hvor lyset samles. I overført betydning er fokus en særlig interesse eller opmærksomhed, der rettes mod noget.

Fokus eller Focus kan endvidere henvise til følgende:

 FOKUS – et dansk ugemagasin
 Focus (tysk magasin) – et tysk ugemagasin
 Fokus (svensk tidsskrift) – en svensk tidskrift grundlagt i 2005
 Fokus Bank – et norsk pengeinstitut
 Miljøpartiet Fokus – et tidligere dansk politisk parti (2010-15)
 Fokus (parti) – et dansk politisk parti
 Focus (band) – et band fra Nederlandene
 Focus (album) – et album fra 1985 af Jan Akkerman og Thijs Van Leer
 Focus (Cynic-album) – et album fra 1993
 Focus (film) – en amerikansk dramakomedie fra 2015
 Ford Focus – en bilmodel

Se også 
 Brændpunkt (flertydig)